bluuebunny/crossref_metadata_2025_split huggingface dataset:
แนวทางการพัฒนาศูนย์ดำรงธรรมอำเภอตามมาตรฐานการให้บริการของศูนย์ราชการสะดวก (GECC)
Authors:   , นันทนีย์ ธนรัฐ 
Published: September 2023

การศึกษาวิจัยเรื่องแนวทางการพัฒนาศูนย์ดำรงธรรมอำเภอตามมาตรฐานการให้บริการของศูนย์ราชการสะดวก (GECC : Government Easy Contact Center) เป็นการศึกษาวิจัยเชิงคุณภาพ (Qualitative Research) มีวัตถุประสงค์เพื่อให้ทราบถึงปัญหา อุปสรรค ข้อจำกัดในการขอรับรองมาตรฐานการให้บริการของศูนย์ราชการสะดวก (GECC) ของศูนย์ดำรงธรรมอำเภอ และเพื่อเสนอแนะแนวทางในการขอรับรองมาตรฐานการให้บริการของศูนย์ราชการสะดวก (GECC) ต่อไป ผลการศึกษาพบว่า ปัญหา อุปสรรค และข้อจำกัด ที่กลุ่มผู้ให้สัมภาษณ์กล่าวถึงมากที่สุด คือ ประเด็นเรื่องทรัพยากรซึ่งในที่นี้คืองบประมาณและบุคลากรที่ไม่เพียงพอ ประเด็นที่ถูกกล่าวถึงรองลงมาคือ ประเด็นเรื่องเจ้าหน้าที่ในระดับภูมิภาคขาดความเข้าใจและไม่เห็นความสำคัญของนโยบาย ประเด็นเรื่องระบบงานบริการของศูนย์ดำรงธรรมอำเภอยังไม่มีเอกภาพ ไม่มีมาตรฐานเดียวกัน ไม่เป็นนวัตกรรมในการให้บริการ ประเด็นเรื่องหลักเกณฑ์บางประการเป็นข้อจำกัดที่ไม่สามารถปรับปรุงแก้ไขได้ ประเด็นเรื่องเจ้าหน้าที่ในระดับภูมิภาคมีภารกิจหลายด้านทำให้ไม่สามารถปฏิบัติตามนโยบายได้ ตามลำดับ และประเด็นสุดท้ายคือประเด็นเรื่องการขาดการวางแผน ตรวจ ติดตาม ประเมินผลที่ดี
The collaborative roles of music therapists and teachers in working with children and adolescents with autism spectrum disorder : an integrative review of the literature
Authors:   , Ng Estelle 
Published: September 2023

Music therapists often work in collaboration with teachers or educators to promote the development of adaptive, cognitive, emotional, communication and social domains of children and adolescents with Autism Spectrum Disorder (ASD) in schools. Collaboration between music therapists and teachers involve the performance of various roles such as providing direct interventions and consultancy services. It is understood from studies that defining roles of team members contribute to successful team work. Therefore, a deeper understanding of how these two team members work together could inform professional development and enhance collaborative work. Yet, there is a lack of a comprehensive overview of how these professionals work together to benefit children and adolescents with ASD. As a result, this integrative review investigated the collaborative roles that music therapists and teachers perform when working with children and adolescents with ASD. In addition, this review also explored the goals, music interventions and titles used for the interventions performed by music therapists and/or teachers to further understanding of the work associated with roles. A search was done with multiple databases, including ERIC, SCOPUS, and PubMed as well as journals such as Journal of Music Therapy, The Arts in Psychotherapy and Voices. This process resulted in the identification of 12 articles that described the collaboration of music therapists and teachers serving children and adolescents with ASD in schools. Analysis of the selected studies found that music therapists and teachers perform different and multiple roles during collaboration for various clinical and research purposes. The review also demonstrated that collaborative work targeted a range of goal domains, and a variety of interventions were utilised. Implications for future clinical practice as well as potential research directions were discussed.
Study on China-Myanmar relations after the Myanmar’s democratic transformation
Authors:   , Guo Yingting 
Published: September 2023

Myanmar has a special geographical location, connecting East Asia, Southeast Asia and South Asia. It is located at the intersection of China, India and ASEAN,facing the Andaman Sea (Indian Ocean) in the west and the South China Sea (Pacific Ocean) in the east, which has significant geostrategic significance. For China,Myanmar is an vital part of its neighborhood diplomacy and an essential country along the Belt and Road Initiative. Therefore, in the context of Myanmar's"democratic" reform, it is of great significance to analyze Myanmar's policy towards China and the test of changes and unchanging relations between China and Myanmar.

Since the establishment of diplomatic relations, China-Myanmar relations have enjoyed friendly development and bilateral cooperation and exchanges have been heating up. After the new military government came into power in 1988, China and Myanmar established relatively stable and close diplomatic relations, and both sides achieved further development in the political, economic, military, cultural and other fields. In 2011, the Thein Sein government came to power, and Myanmar realized the last step of the seven-step roadmap to democracy, opening the door of democratic political transformation. However, since Myanmar's democratic reform in 2011, great changes have taken place in its domestic politics and economy, which has affected theoriginally friendly relations between China and Myanmar and led to a series of disputes. Myanmar's international policy presents a totally different feature from the past, the most notable one is that Myanmar has made great progress in its relations with Western countries, while the relations between China and Myanmar have been loosened. In 2021, another military coup broke out in Myanmar, which severely damaged Myanmar's democratic reform. Myanmar's internal stability will have a direct impact on the security of China's border areas and the smooth progress of the Belt and Road Initiative. It is of great significance to review the development course of China-Myanmar relations after Myanmar accelerated the process of democratic transformation, analyze the factors affecting the development of China-Myanmar relations, and sum up the rules and experience of the development of China-Myanmar relations to understand the nature and future development prospects of bilateral relations and think about how to better cope with the political changes in Myanmar in the current period.
The Chinese people’s intention to participate in livestream environmental marketing communications based on the technology acceptance model (tam)
Authors:   , Liu Yanfei 
Published: September 2023

The objective of the study is to study the effects of perceived usefulness (PU), perceived ease of use (PEU), and perceived enjoyment (PE) on Chinese people's intention to participate in Livestream (IPL) environmental marketing communications based on the Technology Acceptance Model (TAM). The study is conducted in a quantitative approach by using online questionnaires as a tool to collect data from 200 respondents who are Chinese, aged between 18 to 60 years old, and have watched the Livestream shopping video about green products before. The finding result shows that overall respondents have a high level of agreement with PU (M=4.04), PEU (M=3.89), and PE (M=3.73) in participating in Livestream environmental marketing communications. In terms of intention, respondents have a high intention to participate in Livestream (M = 3.59). Furthermore, the multiple-regression analysis reveals that PU (β=0.327), PEU （β=0.259）, and PE (β=0.250) all have positive effects on IPL (R2 adj = 0.391). Among them, the most influential factor towards IPL is PU. For example, most people （over 75%) think participating in Livestream to sell or buy green products can help them protect their health during COVID-19 (79.5%), save money or increase income (77.5%), find more sellers or customers(76.5%), and increase shopping or selling effectiveness (75.5%). Based on the findings, this study suggests Livestreaming platforms, brands, and marketers need to show people that participating in environmental marketing communications via Livestream is useful. enjoyable, and easy. These strategies can help increase people's intention and awareness of environmental protection.
การผลิตน้ำร้อนด้วยแผงโซล่าฮีทไปป์ร่วมกับฮีทปั๊ม
Authors:   , ลำพูน ปิยะ 
Published: September 2023

อาคารโรงแรมในประเทศไทยส่วนใหญ่นิยมผลิตน้ำร้อนโดยใช้ระบบฮีทปั๊มเนื่องจากเป็นระบบที่มีประสิทธิภาพสูงและใช้พลังงานต่ำส่งผลให้การลดพลังงานในส่วนนี้ทำได้ยาก การเพิ่มอุณหภูมิน้ำก่อนเติมเข้าระบบของฮีทปั๊มโดยฮีทไปป์จึงเป็นที่มาของงานวิจัยครั้งนี้ งานวิจัยนี้ได้ทำการศึกษาการผลิตน้ำร้อนร่วมกับฮีทปั๊มเฉพาะชั้นHigh zoneจากชั้นที่ 30 ถึง ชั้นที่ 34 เท่านั้น โดยมีปริมาณการใช้น้ำร้อนเฉลี่ยเท่ากับ 2,000 ลิตรต่อวัน ในงานวิจัยใช้แผงโซล่าฮีทไปป์ซึ่งมีพื้นที่รับแสง = 1.89 m2/แผง จำนวนทั้งหมด 8 แผง ฮีทไปป์ผลิตน้ำร้อนเฉลี่ย10 ชั่วโมงต่อวัน เริ่มตั้งแต่ 7.00 น. -17.00 น. ในช่วงเวลากลางวัน น้ำร้อนได้ถูกนำไปเก็บไว้ในถังเก็บน้ำร้อนขนาด 2000 ลิตร และในช่วงเวลากลางคืนได้นำน้ำร้อนไปป้อนให้กับระบบฮีทปั๊ม ผลการวิจัยพบว่า น้ำร้อนที่ผลิตได้มีพลังงาน 18,554 kWhต่อปี และเมื่อนำน้ำร้อนไปใช้เป็นน้ำเติมในระบบฮีทปั๊มจะช่วยประหยัดพลังงานไฟฟ้าที่ป้อนให้กับฮีทปั๊ม ได้ 5,256kWh คิดเป็นค่าใช้จ่ายที่ประหยัดได้ 19,764 บาทต่อปี และเมื่อให้อายุการใช้งานของระบบทำน้ำร้อนเป็น 20 ปี จึงได้ประเมินโครงการด้านการเงินได้มูลค่าปัจจุบันสุทธิ (NPV) อัตราผลตอบแทนภายใน (IRR) ระยะคืนทุน(PB) เท่ากับ 242,968 บาท 7.61% และ13 ปีตามลำดับ จึงสามารถสรุปได้ว่ามีความคุ้มค่าในการลงทุน.
การใช้การคิดเชิงออกแบบเพื่อพัฒนาเว็บแอปพลิเคชันของธุรกิจสั่งพิมพ์ตามความต้องการ
Authors:   , วุฒิอุดม เกวลี 
Published: September 2023

การสกรีนถือเป็นการพิมพ์รูปแบบหนึ่งที่มีประวัติความเป็นมาที่ยาวนาน ซึ่งในปัจจุบันได้รับความนิยมเพิ่มขึ้นอย่างแพร่หลาย นอกจากนี้เทคนิคการพิมพ์ยังพัฒนาขึ้นอย่างมาก มีการพิมพ์หลากหลายวิธีและไม่เพียงแค่พิมพ์ลงบนวัสดุที่เป็นเนื้อผ้าอย่างเดียว แต่ยังสามารถพิมพ์ลงบนวัสดุประเภทอื่น ๆ เช่น แก้ว โลหะ และเซรามิก เป็นต้น ทำให้ธุรกิจการสกรีนเติบโตขึ้น ไม่ได้จำกัดแค่การสกรีนเสื้อเพียงอย่างเดียว และในยุคดิจิทัล เทคโนโลยีได้พัฒนาอย่างก้าวกระโดด เกือบทุกธุรกิจต้องเข้าสู่การค้าขายออนไลน์ ธุรกิจการพิมพ์ก็ต้องปรับตัวโดยเพิ่มช่องทางการขายออนไลน์เช่นกัน ท่ามกลางการแข่งขันอย่างดุเดือดของธุรกิจการพิมพ์ การสร้างความแตกต่างให้กับธุรกิจเป็นสิ่งที่สำคัญยิ่ง ในขณะเดียวกันวัยรุ่นในสมัยนี้มักนิยมแต่งกายและใช้ข้าวของเครื่องใช้ที่บ่งบอกถึงไลฟ์สไตล์และเอกลักษณ์ของตนเอง ทำให้มีศิลปินที่ผลิตสินค้าลวดลายศิลปะต่าง ๆ ออกมาขายเพิ่มมากขึ้น ดังนั้นจึงเกิดการนำแนวทางการคิดเชิงออกแบบมาประยุกต์ใช้กับธุรกิจสั่งพิมพ์ตามความต้องการร่วมกับศิลปินที่สร้างสรรค์งานศิลปะดิจิทัล เพื่อสร้างความแตกต่างให้กับธุรกิจ ระบบต้นแบบที่ได้จากโครงการนี้จะช่วยให้การดำเนินการของธุรกิจสั่งพิมพ์ตามความต้องการสามารถดำเนินการได้อย่างมีประสิทธิภาพมากยิ่งขึ้น ผ่านการออกแบบที่ช่วยแก้ไขปัญหาเดิมในอดีตและสามารถตอบโจทย์ผู้ใช้งานได้จริง
คลังข้อมูลและระบบสนับสนุนการตัดสินใจของผู้พัฒนาอสังหาริมทรัพย์รายย่อยในพื้นที่กรุงเทพมหานคร
Authors:   , จงพสุภิญโญ เศรษฐ์พสุ 
Published: September 2023

ปัจจุบันการแข่งขันในธุรกิจอสังหาริมทรัพย์มีแนวโน้มที่สูงขึ้นอันเป็นผลมาจากวิกฤตการแพร่ระบาดของโควิด 19 ที่ทำให้ความต้องการซื้อลดลงไม่ว่าจะเป็นผลกระทบจากการปิดเมือง การปิดประเทศรวมทั้งยังส่งผลให้ผู้บริโภคบางกลุ่มมีพฤติกรรมการบริโภคและความต้องการที่เปลี่ยนแปลงไปอย่างรวดเร็วจากผลกระทบในครั้งนี้ ส่งผลให้ผู้ประกอบการจำเป็นต้องปรับตัวตามให้ทันไม่ว่าจะเป็นในเรื่องของการออกแบบโครงการให้ตอบโจทย์มากยิ่งขึ้น การหาจุดขายใหม่ ๆ เพื่อให้ตอบสนองต่อความต้องการของผู้บริโภคให้ได้มากที่สุดรวมไปถึงการกำหนดกลยุทธ์และแนวทางการพัฒนาโครงการให้มีประสิทธิภาพและทำให้บริษัทสามารถเติบโตต่อไปได้อย่างยั่งยืน
โครงการ “คลังข้อมูลและระบบสนับสนุนการตัดสินใจของผู้พัฒนาอสังหาริมทรัพย์รายย่อยในพื้นที่กรุงเทพมหานคร” นี้ประกอบด้วย 5 ระบบหลัก ได้แก่ ระบบวิเคราะห์ภาพรวมของธุรกิจอสังหาริมทรัพย์ ระบบวิเคราะห์คู่แข่ง ระบบวิเคราะห์ตัวเลขและอัตราส่วนทางการเงินย้อนหลังของบริษัท ระบบวิเคราะห์ภาพรวมในแต่ละโครงการของบริษัท และระบบวิเคราะห์ลูกค้า ระบบได้พัฒนาขึ้นบนระบบจัดการฐานข้อมูล Microsoft SQL Server for Mac และใช้เครื่องมือต่าง ๆ ของชุดโปรแกรม Tableau Desktop
ระบบที่พัฒนาขึ้นนี้จะช่วยให้ผู้บริหารสามารถวิเคราะห์ข้อมูลในมุมมองต่าง ๆ ได้อย่างถูกต้องและรวดเร็ว เพื่อนำไปใช้ประกอบการตัดสินใจที่ก่อให้เกิดประโยชน์กับการดำเนินธุรกิจ และสร้างความได้เปรียบทางการแข่งขันในธุรกิจ
การใช้การคิดเชิงออกแบบเพื่อพัฒนาเว็บแอปพลิเคชันของธุรกิจจัดหาอะไหล่ให้อู่ซ่อมรถยนต์ในเครือบริษัทประกันภัย
Authors:   , สงวนสุข จักรภณ 
Published: September 2023

หลังจากการซื้อรถยนต์สิ่งที่ตามมาก็คือ “การทำประกันรถยนต์” ซึ่งสำหรับมือใหม่หลายคนก็อาจยังไม่ทราบว่าหากเลือกทำ ประกันรถยนต์ชั้น 1 นั้น เมื่อถึงเวลาจะต้องเคลมประกันรถยนต์ หรือส่งซ่อมจะสามารถเลือกได้ว่าจะส่ง “ซ่อมห้าง” หรือ “ซ่อมอู่” ได้ตามที่ระบุไว้ในกรมธรรม์ ในกรณีที่นำรถยนต์ไปเคลมประกันหรือไปซ่อมที่อู่ในเครือประกันจะสามารถนำรถยนต์เข้าซ่อมได้เลย และเมื่อซ่อมเสร็จก็นำออกมาใช้งานได้ทันที โดยไม่ต้องเสียเงินหรือสำรองจ่ายออกไปก่อน

หลังจากเจ้าของรถยนต์ได้เลือกอู่ในเครือประกันแล้ว ทางอู่ต้องต่อบริษัทประกันภัย เพื่อประมาณราคา ขออนุมัติ จัดอะไหล่ ก่อนที่จะเริ่มซ่อมรถยนต์ ซึ่งในขั้นก่อนการซ่อมรถยนต์ทั้งหมดเป็นการทำงานโดย ระบบเอกสาร จึงทำให้เกิดความล่าช้าและผิดพลาดในบางครั้ง อีกทั้งในระหว่างขั้นตอนทางเจ้าของรถยนต์ไม่สามารถทราบความคืบหน้าขอสถานะของการซ่อมรถยนต์ได้

ดังนั้นจึงเป็นที่มาของโครงการ “การใช้การคิดเชิงออกแบบเพื่อพัฒนาเว็บแอปพลิเคชันของธุรกิจจัดหาอะไหล่ให้อู่ซ่อมรถยนต์ในเครือบริษัทประกันภัย” ที่นำแนวคิดและหลักการเชิงออกแบบ (Design Thinking)มาปรับใช้ เพื่อให้บริษัทสามารถเป็นต้นแบบในการพัฒนา เครื่องมือในการจำลองการจัดหาและจัดส่งอะไหล่ผ่านเว็บแอปพลิเคชัน เพื่อเพิ่มประสิทธิภาพในการจัดหาอะไหล่ และจัดหาอะไหล่ได้อย่างชาญฉลาดและทันสมัย ซึ่งทั้งหมดจะทำให้องค์กรสามารถสร้างรายได้จากเครื่องมือดังกล่าว
การใช้การคิดเชิงออกแบบเพื่อพัฒนาเว็บแอปพลิเคชันของธุรกิจรับเหมาออกแบบตกแต่งภายใน
Authors:   , ปาณะ ชนันเนตร์ 
Published: September 2023

ธุรกิจรับเหมาออกแบบตกแต่งภายในเป็นธุรกิจหนึ่งที่สนับสนุนให้เกิดสภาพแวดล้อมที่น่าประทับใจ เกิดความรู้สึกปลอดภัย อบอุ่น น่าอยู่ ซึ่งล้วนแล้วแต่ช่วยให้เกิดความรู้สึกในเชิงบวกต่อผู้อยู่อาศัยหรือผู้ที่เข้ามาใช้งานสถานที่นั้น โดยเฉพาะหลังจากสถานการณ์การแพร่ระบาดของเชื้อโควิด 19 ผู้คนต้องเปลี่ยนมาทำงานอยู่ที่บ้านมากขึ้น ทำให้หลายคนเล็งเห็นถึงความสำคัญของการตกแต่งภายในบ้านมากขึ้นด้วยเช่นกัน

ในปัจจุบันหลายธุรกิจได้นำเทคโนโลยีเข้ามาปรับใช้ โดยเฉพาะอย่างยิ่งธุรกิจด้านการบริการที่ได้ใช้เทคโนโลยีเพื่อการติดต่อสื่อสารกับลูกค้า รวมถึงการนำเทคโนโลยีมาช่วยในการดำเนินงานจากเดิมที่เป็นระบบ Manual ซึ่งทำให้การดำเนินงานมีโอกาสเกิดความผิดพลาด หรือการจัดเก็บข้อมูลต่าง ๆ ที่ไม่เป็นระบบ ไม่สามารถค้นหาและจัดเก็บข้อมูลได้อย่างมีประสิทธิภาพ ดังนั้นจึงควรมีการพัฒนาเว็บแอปพลิเคชันขึ้นมาเพื่อเป็นสื่อกลางออนไลน์ในการเสนอบริการและติดต่อสื่อสารกับลูกค้าอีกทางหนึ่ง ทำให้ลูกค้าเข้าถึงบริการของธุรกิจรับเหมาตกแต่งได้ง่ายขึ้น และได้แนวคิดในการออกแบบตกแต่งภายในได้สะดวกขึ้น แทนรูปแบบเดิมที่ลูกค้าค้นหาบริการและไอเดียการออกแบบตกแต่งภายในได้ยาก

ระบบต้นแบบที่ได้จากโครงการนี้จะมีส่วนช่วยให้การดำเนินงานของธุรกิจรับเหมาออกแบบตกแต่งภายในสามารถเติบโตและประสบความสำเร็จมากยิ่งขึ้น เข้าถึงกลุ่มลูกค้าได้มากและหลากหลายมากขึ้น และช่วยให้ได้เว็บแอปพลิเคชันที่ได้ตรงกับความต้องการและช่วยแก้ไขปัญหาของผู้ใช้ได้อย่างมีประสิทธิภาพ
การใช้การคิดเชิงออกแบบเพื่อพัฒนาเว็บแอปพลิเคชันของธุรกิจที่ปรึกษากฎหมาย
Authors:   , เมฆมัธยันห์ ณพพงค์ 
Published: September 2023

ธุรกิจด้านกฎหมายมีแนวโน้มเติบโตมากขึ้น เนื่องจากจำนวนคดีความที่เข้าสู่การพิจารณาในชั้นศาล และจำนวนการจัดตั้งธุรกิจใหม่ที่มีมากขึ้น จึงเป็นปัจจัยสำคัญต่อการเติบโตของธุรกิจด้านกฎหมาย ซึ่งผู้ที่ต้องการดำเนินธุรกิจล้วนต้องใช้บริการจากธุรกิจด้านกฎหมาย เพื่อให้สามารถดำเนินธุรกิจได้อย่างถูกต้อง ทำให้ธุรกิจด้านกฎหมายเข้ามามีบทบาทในฐานะผู้ให้คำปรึกษาทางด้านกฎหมายแก่ผู้ประกอบธุรกิจมากขึ้น

ในการดำเนินธุรกิจที่ปรึกษากฎหมายให้สามารถสร้างความพึงพอใจแก่ผู้ใช้บริการนั้น จำเป็นต้องปรับรูปแบบการทำงาน เพื่อให้รองรับปริมาณความต้องการใช้บริการที่เพิ่มสูงขึ้นและให้บริการได้อย่างมีประสิทธิภาพ ธุรกิจที่ปรึกษากฎหมายจึงควรนำเทคโนโลยีมาเป็นเครื่องมือที่ช่วยในการบริหารจัดการงานกฎหมายให้ครบทุกด้าน โดยโครงการ “การใช้การคิดเชิงออกแบบเพื่อพัฒนาเว็บแอปพลิเคชันของธุรกิจที่ปรึกษากฎหมาย” ประกอบไปด้วยระบบต้นแบบ 6 ระบบ ได้แก่ ระบบบันทึกงานคดีความ ระบบรายงานคดี ระบบบันทึกงานกฎหมาย ระบบบริหารงานสัญญา ระบบรายงานกฎหมายใหม่ ระบบรายงานคำพิพากษาศาลฎีกา

ระบบต้นแบบที่ได้จากโครงการนี้ จะช่วยทำให้การดำเนินงานของธุรกิจที่ปรึกษากฎหมาย ประสบความสำเร็จและรองรับการก้าวไปสู่โลกดิจิตอลมากขึ้น ซึ่งจะเป็นต้นแบบให้สำหรับธุรกิจที่ปรึกษากฎหมายได้เว็บแอปพลิเคชันที่ตอบโจทย์และตรงกับความต้องการของผู้ใช้งานมากยิ่งขึ้น
การใช้การคิดเชิงออกแบบเพื่อพัฒนาโมไบล์แอปพลิเคชันของธุรกิจจำหน่ายรถกระบะและรถบรรทุกมือสอง
Authors:   , เจริญมรรคผล ณัฐนิษฐ์ษา 
Published: September 2023

ในปัจจุบันคงปฏิเสธไม่ได้ว่าคนไทยหันมาซื้อสินค้าออนไลน์ผ่านแอปพลิเคชันต่าง ๆ โดยเฉพาะในช่วงการแพร่ระบาดของไวรัสโควิด-19 ที่ทำให้คนมีความกังวล ไม่ต้องการออกจากที่อยู่อาศัยเพื่อไปซื้อสินค้าต่าง ๆ จึงทำให้คนไทยใช้ช่องทางออนไลน์ในการซื้อสินค้าเพิ่มมากขึ้น และผู้บริโภคมีพฤติกรรมที่เปลี่ยนไป เช่น เดิมผู้ที่สนใจซื้อรถยนต์จะเดินทางไปที่โชว์รูมเพื่อชมรถยนต์ สอบถามรายละเอียดต่าง ๆ ของรถ และขอใบเสนอราคากับผู้ขายรถ ซึ่งอาจต้องเดินทางไปหลาย ๆ โชว์รูมเพื่อหาข้อเสนอพิเศษ หรือโปรโมชันที่ตรงกับความตรงการ แต่ในปัจจุบันผู้ที่สนใจซื้อรถยนต์ จะดูรูปภาพรถและหาข้อมูลต่าง ๆ ในช่องทางออนไลน์ รวมถึงการแช็ตเพื่อพูดคุยสอบถามข้อเสนอพิเศษกับผู้ขาย

อย่างไรก็ตาม สินค้าประเภทรถยนต์ ยังไม่สามารถทำการเช่าซื้อผ่านช่องทางออนไลน์ได้อย่างเต็มรูปแบบ ดังนั้นจึงนำการคิดเชิงออกแบบมาช่วยในการออกแบบระบบที่สามารถเชื่อมกันระหว่างการซื้อสินค้าในช่องทางออฟไลน์และช่องทางออนไลน์ หรือเรียกว่า “Omni-Channel” เพื่อให้ผู้บริโภคสามารถเช่าซื้อรถยนต์ได้ตามความต้องการและตามพฤติกรรมการซื้อสินค้าที่เปลี่ยนไป

ระบบต้นแบบของโครงการนี้ถูกสร้างจากเครื่องมือ “Figma” จะช่วยให้บริษัท ปิกอัพแอนด์ทรัค จำกัด สามารถพัฒนาโมไบล์แอปพลิเคชันของธุรกิจจำหน่ายรถกระบะและรถบรรทุกมือสอง ที่นำไปใช้ได้จริง ตอบสนองความต้องการของผู้ใช้งานได้
Creating a sustainable tourism model of Oceanfront Beach Resort, Phuket Thailand, during the COVID-19 pandemic
Authors:   , Chinkijjakarn Raiwin 
Published: September 2023

This study aims to explore the strategies adopted for the tourism and hospitality business during the Covid-19 pandemic and analyze the strategies for sustainable tourism and hospitality approaches that could be adopted at the Oceanfront Beach Resort, Phuket, in Thailand, during the post-Covid-19 period. Qualitative methodology was used to collect detailed information from 20 respondents from various departments in hotels and tourism industry. The findings illustrate the strategies adopted for the tourism and hospitality business during the Covid-19 pandemic and post-pandemic at the Oceanfront Beach Resort Phuket in Thailand are (1) Competitive strategies, (2) Human resource capacity strategies, (3) Sustainable transport strategies, (4) Enhancement of technological strategies and (5) Government supporting strategies. Moreover, all strategies are similar for implementation both during the Covid-19 pandemic and post-pandemic. The findings of this study could assist in creating a sustainable tourism model for Oceanfront Beach Resort, Phuket, Thailand, better preparation for the future pandemic situation of the hospitality sector in Thailand and could be used by policymakers while organizing sector-based support programs in support of a sustainable tourism model.
ระบบสารสนเทศสำหรับจัดการแข่งขันยิงธนู
Authors:   , นิศามณีวงศ์ ธัญมน 
Published: September 2023

ปัจจุบันกีฬายิงธนูในประเทศไทยได้รับความนิยมเพิ่มมากขึ้น จากกระแสกีฬาแอดเวนเจอร์และสื่อต่าง ๆ ไม่ว่าจะเป็นซีรี่ส์ฮีโร่ หรือการแข่งขันกีฬาไอดอล จึงทำให้กีฬายิงธนูในประเทศไทยเป็นที่รู้จัก และแพร่หลาย มีการจัดการแข่งขันยิงธนูซึ่งมีผู้เข้าร่วมการแข่งขันจำนวนมากขึ้นเรื่อย ๆ ทุกปี แต่มีการจัดการการแข่งขันที่แตกต่างกัน ทำให้ทางสมาคมกีฬายิงธนูแห่งประเทศไทยไม่สามารถรวบรวมข้อมูลการแข่งขันมาสรุปผล วิเคราะห์ตัดสินใจผลการดำเนินการต่าง ๆ ที่เกิดขึ้นได้อย่างมีประสิทธิภาพ
โครงการพัฒนา “ระบบสารสนเทศสำหรับจัดการแข่งขันยิงธนู” ประกอบไปด้วย 8 ระบบย่อย มีการทำงานและใช้ข้อมูลร่วมกัน ดังนี้ (1) ระบบจัดการสิทธิ์ผู้ใช้งาน (2) ระบบจัดการข้อมูลหลัก (3) ระบบสร้างการแข่งขัน (4) ระบบลงทะเบียนผู้เข้าแข่งขัน (5) ระบบจัดการการแข่งขัน (6) ระบบรายงานผลการแข่งขัน (7) ระบบรายงานการจัดการแข่งขันยิงธนูในประเทศไทย (8) ระบบวิเคราะห์ข้อมูลการแข่งขันกีฬายิงธนู โดยใช้เครื่องมือหลักในการพัฒนา คือ Django Version 4.1.2 ทำงานร่วมกับ MySQL Version 8.0 และชุดโปรแกรม Tableau Desktop Version 2022.3 สำหรับวิเคราะห์ข้อมูลการแข่งขันกีฬายิงธนู
ระบบที่พัฒนาขึ้นในโครงการนี้จึงมีจุดประสงค์เพื่อช่วยให้สมาคมกีฬายิงธนูแห่งประเทศไทยสามารถจัดเก็บข้อมูลไว้ที่เดียวกันให้สะดวกต่อการนำข้อมูลการแข่งขันมาใช้ในการวางแผนพัฒนากีฬายิงธนูในประเทศไทย และยังช่วยอำนวยความสะดวกให้กับองค์กร สมาคม ชมรมต่าง ๆ ที่จะจัดการแข่งขันยิงธนูให้สามารถใช้ระบบสารสนเทศสำหรับจัดการแข่งขันยิงธนูเพื่อจัดการแข่งขันได้
การใช้การคิดเชิงออกแบบเพื่อพัฒนาโมไบล์แอปพลิเคชันสำหรับการดูนก
Authors:   , สุดสาคร พัชรพร 
Published: September 2023

ในสถานการณ์ความตึงเครียดทั้งด้านเศรษฐกิจ สังคม และสิ่งแวดล้อม ประชาชนโหยหาการพักผ่อนหย่อนใจ โดยเฉพาะการไปพักผ่อนท่ามกลางธรรมชาติ การดูนกเป็นกิจกรรมอย่างหนึ่งซึ่งนอกจากจะให้ความเพลิดเพลินสนุกสนานแล้ว ยังได้รับความรู้ความเข้าใจในธรรมชาติ นกมีบทบาทสำคัญในการรักษาไว้ซึ่งสมดุลแห่งธรรมชาติและสิ่งแวดล้อม ดังนั้นการดูนกเพื่อเรียนรู้และเข้าใจธรรมชาติของนก จะช่วยหล่อหลอมให้จิตใจของเรามีความสุข ผ่อนคลายจากความตึงเครียดในการทำงาน ได้สัมผัสกับอากาศที่บริสุทธิ์และธรรมชาติที่งดงามอีกด้วย เช่นเดียวกับธุรกิจการบริการหรือกิจกรรมอื่น ๆ การดูนกจำเป็นต้องมีแพลตฟอร์มรองรับผู้ใช้งานและทำให้กิจกรรมการดูนกเป็นที่น่าสนใจมากยิ่งขึ้น เพื่อที่จะตอบสนองความต้องการของผู้ใช้งานได้อย่างครอบคลุม แพลตฟอร์มนี้ควรสามารถอำนวยความสะดวกให้แก่ผู้ใช้งานด้วยการช่วยให้ข้อมูลข่าวสารการจัดกิจกรรม การจองที่พัก การให้คำแนะนำในการดูนก รวมไปถึงรวบรวมแหล่งสำหรับจัดหาเครื่องมือและอุปกรณ์ในการดูนก จะทำให้กิจกรรมการดูนกเป็นที่น่าสนใจมากยิ่งขึ้น

โครงการ “การใช้การคิดเชิงออกแบบเพื่อพัฒนาโมไบล์แอปพลิเคชันสำหรับการดูนก” จึงได้จัดทำขึ้นด้วยเหตุผลดังกล่าว โดยมีวัตถุประสงค์เพื่อให้ได้ระบบต้นแบบโมไบล์แอปพลิเคชันสำหรับการดูนกที่ตอบสนองความต้องการของผู้ใช้งาน ต้นแบบนี้พัฒนาขึ้นโดยใช้การประยุกต์ใช้หลักการการคิดเชิงออกแบบ (Design Thinking) และสร้างต้นแบบด้วยโปรแกรม Figma เพื่ออำนวยความสะดวกให้แก่ผู้ที่สนใจเรื่องการดูนก โมไบล์แอปพลิเคชันนี้จะให้ข้อมูลทั้งด้านบริการและความรู้ ในรูปแบบของการเสนอและการจองเข้าร่วมกิจกรรมการดูนก การแนะนำแหล่งดูนก การจำแนกสายพันธุ์นก และการจำหน่ายสินค้าและของที่ระลึกที่เกี่ยวกับการดูนก โดยหวังว่าผู้ที่สนใจหรือกำลังเริ่มสนใจในการดูนกจะได้นำไปใช้ประโยชน์ให้การดูนกไม่ได้เป็นเรื่องยากอีกต่อไป
การพัฒนาแบบประเมินสมรรถนะการดูแลแบบประคับประคองของพยาบาลวิชาชีพ
โรงพยาบาลตติยภูมิ
Authors:   , ยิ้มอยู่ รสริน 
Published: September 2023

การวิจัยครั้งนี้มีวัตถุประสงค์เพื่อพัฒนาแบบประเมินสมรรถนะการดูแลแบบประคับประคองของพยาบาลวิชาชีพ โรงพยาบาลตติยภูมิ กลุ่มตัวอย่างคือพยาบาลประจำการหอผู้ป่วยใน โรงพยาบาลตติยภูมิที่มีประสบการณ์ การดูแลผู้ป่วยระยะสุดท้ายตั้งแต่ 5 ปีขึ้นไป จำนวน 387 คน ซึ่งได้จากการสุ่มแบบหลายขั้นตอน โดยแบ่งการศึกษาออกเป็น 2 ระยะ คือ ระยะที่ 1 การสังเคราะห์องค์ประกอบตัวบ่งชี้สมรรถนะการดูแลแบบประคับประคองและรายการสมรรถนะย่อย สร้างเครื่องมือการวิจัย ประกอบด้วยสมรรถนะ 9 ด้าน ข้อรายการสมรรถนะย่อย 50 ข้อ ผ่านการตรวจสอบความตรงเชิงเนื้อหาโดยผู้ทรงคุณวุฒิ ได้ค่าดัชนีความตรงเชิงเนื้อหาเท่ากับ 0.86 และหาความเที่ยงโดยใช้สูตรสัมประสิทธิ์ แอลฟาของครอนบาค ได้ค่าความเที่ยงเท่ากับ 0.97 วิเคราะห์ข้อมูลโดยวิเคราะห์องค์ประกอบด้วยวิธีการสกัดตัวประกอบหลัก ระยะที่ 2 สร้างแบบประเมินสมรรถนะการดูแลแบบประคับประคองของพยาบาลวิชาชีพ แบบรูบริค ผ่านการตรวจสอบความตรงตามเนื้อหา ความเหมาะสมของระดับเกณฑ์การประเมินแบบรูบริค จากผู้ทรงคุณวุฒิ ผลการวิจัยสรุปได้ดังนี้

1. ตัวประกอบสมรรถนะการดูแลแบบประคับประคองของพยาบาลวิชาชีพโรงพยาบาลตติยภูมิ มีทั้งหมด 4 องค์ประกอบ บรรยายด้วย 50 ตัวแปร มีค่าความแปรปรวนคิดเป็นร้อยละ 69.41 ได้แก่ 1) ด้านการดูแลแบบประคับประคองและการจัดการความปวด สามารถอธิบายความแปรปรวนได้มากที่สุด คือ ร้อยละ 59.508 มีตัวแปรที่บรรยายตัวประกอบ 13 ตัวแปร 2) ด้านการจัดการความรู้ จริยธรรมและกฏหมาย จิตวิญญาณศาสนา และการประสานงานส่งต่อ สามารถอธิบายความแปรปรวนได้มากที่สุด คือ ร้อยละ 4.415 มีตัวแปรที่บรรยายตัวประกอบ 13 ตัวแปร 3) ด้านการสื่อสารและการดูแลภาวะโศกเศร้า สามารถอธิบายความแปรปรวนได้มากที่สุด คือ ร้อยละ 2.928 มีตัวแปรที่บรรยายตัวประกอบ 13 ตัวแปร 4) ด้านการเตรียมความพร้อมในระยะใกล้ตายและการดูแลหลังเสียชีวิต สามารถอธิบายความแปรปรวนได้มากที่สุด คือ ร้อยละ 2.565 มีตัวแปรที่บรรยายตัวประกอบ 11 ตัวแปร

2. แบบประเมินที่สร้างขึ้นแบ่งระดับสมรรถนะการดูแลเป็น 3 ระดับ ได้แก่ ระดับ 3 หมายถึง พยาบาลวิชาชีพมีสรรถนะด้านการดูแลแบบประคับประคองในระดับชำนาญการ/ดีเยี่ยมสามารถสอนนิเทศงานได้ ระดับ 2 หมายถึง พยาบาลวิชาชีพมีสมรรถนะด้านการดูแลแบบประคับประคอง ในระดับเฉพาะทาง/ระดับดี สามารถแก้ปัญหาได้แต่ยังนิเทศงานไม่ได้ ระดับ 1 หมายถึง พยาบาลวิชาชีพ มีสมรรถนะด้านการดูแลแบบประคับประคองในระดับปฏิบัติการ/พอใช้ ยังต้องการนิเทศจากพยาบาลพี่เลี้ยง